**Добри практики във връзка с Регионален план за действие в изпълнение на Националната стратегия за насърчаване и повишаване на грамотността през 2017/2018 учебна година**

**Период: 15.09.2017 г.- 18.12.2017г.**

**Реализирани са следните дейности, заложени в Плана на ПГХТТ за повишаване на грамотността:**

**1.** **Тематично литературно четене (30.10.2017г.),** организирано по случай Деня на народните будители. Творческа среща на учениците от ПГХТТ с **10** от най-обичаните пловдивски автори – Иван Вълев, Райна Каблешкова, Розалия Александрова, Теменужка Балинова, Красимир Димовски, Стойчо божков, Румяна Николова, Мими Михайлова, Роза Анастасова, Светла Панайотова.

Инициативата е по проект „Писателите и Пловдив” на Дружеството на писателите – Пловдив и е включена в Културния календар на Община Пловдив.

**2. Участия в Национални литературни и журналистически конкурси:**

Национален конкурс за православна поезия и проза на тема: „Рождество на Спасителя**” – м. декември**

**– Първо място** в раздел „Поезия” – стихотворение;

**– Първо място** в раздел „Проза” – есе;

**– Второ място** в раздел „Проза” – есе;

**– Поощрение** в раздел „Проза” – есе.

**Организатори:** МОН, РУО – Бургас, Национален дворец на децата, Община Бургас, Сливенска митрополия.

**3. Грамота** за най-добро изпълнение на стихове за народните будители и българското слово от Конкурс-рецитал, проведен на 06.11-07.11.2017 г.

**Организатори:** НБ „Иван Вазов” и РУО – Пловдив.

**4. Участие на преподаватели по БЕЛ в обучение на тема: „Четивната грамотност на учениците и оценяването PISA 2018” –** гр. Банкя, 08.-09.12.2017г.

**5. Участие и успешно представяне в състезанието: „Стъпала на знанието”, от 17 (седемнадесет) ученици от IX, X и XI клас, участвали в състезанието, са класирани 17 за втори кръг.**

**6. Училищни медии**: вестник „Клио” – материалите се подготвят и подбират изцяло от ученически екип и отразяват събития от училищния живот. Участия в журналистически конкурси и многобройни награди – индивидуални и колективни. Радио „Клио” – ежедневни емисии, подготвяни с голям ентусиазъм от учениците на ПГХТТ.

През месец **ноември** клуб „Клио” получи поредното признание на национално ниво: раздел „Индивидуална журналистика”- **ДВЕ ПЪРВИ места** и едно **поощрение** от Десетия национален ученически конкурс за литературно творчество и журналистика „Стоян Михайловски” – гр. Русе, 2017 г.

**7. Ученически клуб по философия „Ентусиазъм и професионализъм”** към ПУ „ Паисий Хилендарски”. Обучение на тема: „Демокрация” – съвместно участие на ученици и учители, **м. ноември**, 2017 г.

**8.** **Ученически проекти,** свързани с новото учебно съдържание по БЕЛ в 8-ми клас. Теми: „Античността през моя поглед” и „Модерно е да си грамотен”. Конкурси за най-добър проект и изложби във фоайето на ПГХТТ.

**9. Посещения** на подходящите за учениците събития и инициативи от Културния календар на гр. Пловдив за 2017/2018 г.

**10. Беседа** с родителите по време на родителски срещи на тема „Значението на доброто владеене на българския книжовен език”.

**11. Допълнителни занимания** в часовете за консултации с ученици, които не владеят в достатъчна степен българския книжовен език

**12. Участие в олимпиади** – по график.